**Η Arklyz, μητρική εταιρεία της The Athlete’s Foot, ολοκλήρωσε την εξαγορά της Lloyd Shoes**

***Ο Ελβετικός Όμιλος Arklyz AG εξαγόρασε τη Lloyd Shoes, premium Γερμανικό brand στο χώρο των υποδημάτων, ενδυναμώνοντας τη θέση του στην παγκόσμια αγορά αθλητικών και lifestyle ειδών***

Την Τετάρτη 22 Μαΐου, η εταιρεία Arklyz, στην οποία ανήκει η The Athlete’s Foot, ανακοίνωσε την ολοκλήρωση της εξαγοράς της Lloyd Shoes, premium Γερμανικού brand υποδημάτων με μακρά κληρονομιά στην υψηλής ποιότητας υποδηματοποιία. Πρόκειται για μια κίνηση ορόσημο στη στρατηγική της Arklyz για ένα διευρυμένο portfolio που ενισχύει τη θέση της στην παγκόσμια αγορά αθλητικών & lifestyle ειδών.

Η Arklyz θα προσφέρει στη Lloyd σημαντική υποστήριξη με σκοπό την ανάπτυξη της εταιρείας στους τομείς της χοντρικής πώλησης, των omnichannel υπηρεσιών και την διανομή σε παγκόσμιο επίπεδο, διατηρώντας την υψηλή ποιότητα κατασκευής που τη χαρακτηρίζει εδώ και έναν αιώνα.

Αξίζει να σημειωθεί πως η Arklyz αυτή τη στιγμή δραστηριοποιείται σε ένα ολοκληρωμένο φάσμα στο χώρο των αθλητικών και lifestyle ειδών, με καθετοποιημένη παρουσία που εκτείνεται στη διαχείριση και διανομή δημοφιλών εμπορικών σημάτων, το λιανεμπόριο & το e-commerce, καθώς και την παραγωγή. Όπως χαρακτηριστικά δήλωσε ο Param Singh, ιδιοκτήτης και CEO της Arklyz AG «Είμαστε ενθουσιασμένοι που συνεργαζόμαστε με την ταλαντούχα ομάδα της Lloyd και ανυπομονούμε να φέρουμε νέα ενέργεια στο brand, διατηρώντας παράλληλα τα υψηλά πρότυπα ποιότητας και δεξιοτεχνίας για τα οποία είναι γνωστό. Στόχος μας είναι να μετατρέψουμε τη Lloyd σε ένα ελκυστικό lifestyle brand παγκοσμίως».

Η The Athlete’s Foot Ελλάδας, έχοντας ήδη συμπληρώσει ένα χρόνο δραστηριότητας υπό την ιδιοκτησία της Arklyz, σημειώνει αξιόλογη ανάπτυξη, ενώ εμπλουτίζει διαρκώς το προϊοντικό και brand portfolio της, προσφέροντας όλο και περισσότερα high end και premium προϊόντα σε athleisure και street fashion ρούχα, παπούτσια και αξεσουάρ.

«Λειτουργώντας υπό την ομπρέλα της Arklyz, η Η Athlete’s Foot Ελλάδας δυναμώνει όλο και περισσότερο τόσο στις προτάσεις της σε επίπεδο brand portfolio και γκάμας προϊόντων, όσο και στις δομές και λειτουργίες της. Αποκτούμε πρόσβαση σε νέα συστήματα και τεχνογνωσία που μας καθιστά ικανούς να εφαρμόζουμε μια πελατοκεντρική προσέγγιση και να βελτιώνουμε όλο και περισσότερο την εξυπηρέτηση που παρέχουμε στον σύγχρονο καταναλωτή», δηλώνει ο κ. Νίκος Καρακόιδας, Γενικός Διευθυντής και Country Lead στη The Athlete’s Foot Greece.

**About The Athlete's Foot (TAF):**

Η The Athlete’s Foot είναι ο απόλυτος street style προορισμός για sneakers, ρούχα και αξεσουάρ εμπνευσμένα από το αθλητικό και casual lifestyle. Η The Athlete’s Foot έχει διεθνή παρουσία σε περισσότερες από 30 χώρες με πάνω από 550 φυσικά καταστήματα και e-shops. Τα κεντρικά γραφεία της βρίσκονται στο Stans της Ελβετίας και στην Ατλάντα, GA, στις Ηνωμένες Πολιτείες. Η The Athlete’s Foot δραστηριοποιείται στην ελληνική αγορά από το 2014 με 13 φυσικά καταστήματα σε όλη την Ελλάδα, καθώς και μέσω του ηλεκτρονικού καταστήματος theathletesfoot.gr

**Περισσότερες πληροφορίες:**

Αλίκη Θεράπου, Brand & Marketing Manager, +30 6944 266 096